pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สื่อนอกยกไทย “ประเทศที่ดีที่สุดในโลก” (Best Country for People)
วันพฤหัสบดีที่ 6 กันยายน 2561
สื่อนอกยกไทย “ประเทศที่ดีที่สุดในโลก” (Best Country for People)
--
น่าปลื้มใจจริง ๆ ที่เมื่อวันที่ 4 ก.ย. 61 นิตยสารท่องเที่ยวชั้นนําเก่าแก่ของสหรัฐฯ อย่าง Conde Nast Traveller ที่ก่อตั้งมาตั้งแต่ปี 1997 ได้ประกาศรางวัลที่สุดแห่งปีอย่าง Conde Nast Traveller Readers Travel Awards 2018 จากการโหวตของผู้อ่านทั่วโลกซึ่งส่วนใหญ่เป็นกลุ่มคนที่มีรายได้สูง (Upmarket)
โดยประเทศไทยของเราได้รับการโหวตให้เป็นที่สุดของประเทศสําหรับผู้คนทั่วโลก (Best Country for People หรือ The best people in the world) ประจําปี 2018
เท่านั้นยังไม่พอ!
เมืองไทยของเรายังเป็น 1 ใน 3 ประเทศที่ดีที่สุด (Best Country) รองจากอิตาลีและกรีซ และ Top 5 ในประเภท
Hotels, Asia & Indian Subcontinent ได้แก่ โรงแรม Mandarin Oriental กรุงเทพฯ และโรงแรม Six Senses เกาะยาวน้อย จ.พังงา
รวมถึงเกาะสมุย จ.สุราษฎร์ธานี ที่ติดอันดับที่ 9 ของเกาะที่ดีที่สุดในโลก (The Best Islands in the world) อีกด้วย
โดยอันดับที่ 1 – 10 ได้แก่
1.หมู่เกาะกรีก (Greek Islands) ประเทศกรีซ
2.มัลดีฟส์ (Maldives)
3.หมู่เกาะแบลีแอริก (Balearic Islands) ประเทศสเปน
4.ฮาวาย (Hawaii) สหรัฐอเมริกา
5.เซนต์ลูเชีย (St Lucia)
6.บาหลี (Bali) ประเทศอินโดนีเซีย
7.ซิซิลี (Sicily) ประเทศอิตาลี
8.มอริเชียส (Mauritius)
9.เกาะสมุย (Koh Samui) ประเทศไทย
10.หมู่เกาะคะแนรี (Canary Islands) ประเทศสเปน
เห็นแล้วน่าชื่นใจ เมืองไทยนี่แจ๋วจริง ๆ ใครมาก็หลงรัก
เราคนไทยต้องร่วมกันเป็นเจ้าบ้านที่ดี และพัฒนาคุณภาพบ้านเราให้ดีขึ้นและดีขึ้นไปอีกนะครับ
สําหรับรางวัลอื่น ๆ อ่านรายละเอียดเต็ม ๆ ได้ที่ : https://www.cntraveller.com/gallery/readers-travel-awards-2018-winners-runners-up
---------------------
ภาพ/ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.ทส. ร่วมกับ CEO องค์กร Ocean Cleanup แห่งราชอาณาจักรเนเธอร์แลนด์มุ่งแก้ไขปัญหาขยะทะเล
วันพฤหัสบดีที่ 7 พฤศจิกายน 2562
รมว.ทส. ร่วมกับ CEO องค์กร Ocean Cleanup แห่งราชอาณาจักรเนเธอร์แลนด์มุ่งแก้ไขปัญหาขยะทะเล
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยผู้บริหารระดับสูงของกระทรวงฯ ได้หารือกับ Mr. Boyan Slat CEO ผู้ก่อตั้งองค์กร Ocean Cleanup
รมว.ทส. ร่วมกับ CEO องค์กร Ocean Cleanup แห่งราชอาณาจักรเนเธอร์แลนด์มุ่งแก้ไขปัญหาขยะทะเล
ตามที่ รัฐบาลได้ให้ความสําคัญเรื่องขยะและได้กําหนดให้เป็นวาระแห่งชาติ กระทรวงทรัพยากรธรรมชาติและสิ่งแวดล้อม จึงได้เร่งดําเนินการขับเคลื่อนและผลักดันยุทธศาสตร์ด้านการบริหารจัดการและการแก้ไขปัญหาขยะและขยะทะเลของประเทศไทย โดยร่วมมือกับทุกภาคส่วนทั้งในประเทศ และต่างประเทศ
วานนี้ (๖ พฤศจิกายน ๒๕๖๒) เวลา ๑๔.๐๐น. ณ ห้องรับรอง อาคารรัฐสภา (เกียกกาย) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยผู้บริหารระดับสูงของกระทรวงฯ ได้หารือกับ Mr. Boyan Slat CEO ผู้ก่อตั้งองค์กร Ocean Cleanup ซึ่งเป็นองค์กรไม่แสวงหาผลกําไรของเนเธอร์แลนด์ โดยประเด็นในการหารือครั้งนี้ ได้ให้ความสําคัญกับการจัดการขยะ ซึ่งไม่ใช่แค่เฉพาะในประเทศไทย แต่รวมถึงประเทศสมาชิกอาเซียนด้วย อีกทั้งได้หารือเรื่องการจัดทําข้อตกลงความร่วมมือระหว่างกระทรวงทรัพยากรธรรมชาติและสิ่งแวดล้อมกับสถานเอกอัครราชทูตราชอาณาจักรเนเธอร์แลนด์ประจําประเทศไทย และการจัดทําความตกลงโครงการวิจัยเก็บขยะแม่น้ําก่อนออกสู่ทะเลระหว่าง กรมทรัพยากรทางทะเลและชายฝั่ง กับ Ocean Cleanup Foundation ซึ่งถือเป็นอีกหนึ่งก้าวในการแก้ไขปัญหาขยะทะเล โดยเป้าหมายสําคัญ คือ อยากให้คนไทยทุกคนช่วยกัน ลดการสร้างขยะเพื่อทําให้ประเทศไทยหลุดจากประเทศอันดับ 6 ที่ปล่อยขยะลงทะเลมากที่สุดในโลกให้ได้
Mr.Boyan Slat ผู้ก่อตั้งองค์กร Ocean Cleanup ซึ่งเป็นองค์กรไม่แสวงหาผลกําไรของเนเธอร์แลนด์ และเป็นผู้คิดค้นเรือดักเก็บขยะ (Interceptor) ในมหาสมุทร ขึ้นเมื่อปี พ.ศ. ๒๕๕๖ ด้วยวัยเพียง ๑๙ ปี และในปี พ.ศ. ๒๕๕๗ ได้นํา “เรือดักเก็บขยะรุ่นทดสอบ” เครื่องแรกขนาด ๔๐ เมตร ไปทดสอบในทะเลใกล้เกาะ Azores ใจกลางมหาสมุทรแอตแลนติก โดยปัจจุบันได้มีการพัฒนาเรือดักเก็บขยะระบบอัตโนมัติใช้พลังงานแสงอาทิตย์ สามารถจัดเก็บขยะได้ปริมาณ ๓-๔ ตันต่อวัน ขึ้นกับปริมาณขยะและพื้นที่ โดยสามารถจัดเก็บขยะที่มีขนาดเท่ากับที่นอนขนาดใหญ่ได้ถึง ๒ ชิ้น ทั้งนี้ Mr.Boyan Slat ให้คํามั่นว่าจะพัฒนาและดําเนินความร่วมมือกับประเทศไทยต่อไป และจะนําส่ง Interceptor มาติดตั้งที่ประเทศไทยโดยเร็วที่สุด
รัฐบาลไทย-ข่าวทำเนียบรัฐบาล-​“พาณิชย์”เตรียมจัดงาน“ค้าส่งรวมใจ โชวห่วยไทยคู่สังคม” ลดราคาสินค้าทั้งประเทศกลาง ส.ค.นี้ ลดค่าครองชีพให้กับประชาชนที่ได้รับผลกระทบจากโควิด-19 [กระทรวงพาณิชย์]
วันพุธที่ 8 กรกฎาคม 2563
​“พาณิชย์”เตรียมจัดงาน“ค้าส่งรวมใจ โชวห่วยไทยคู่สังคม” ลดราคาสินค้าทั้งประเทศกลาง ส.ค.นี้ ลดค่าครองชีพให้กับประชาชนที่ได้รับผลกระทบจากโควิด-19 [กระทรวงพาณิชย์]
“พาณิชย์”จับมือผู้ผลิต ร้านค้าส่งค้าปลีก เตรียมจัดกิจกรรม “ค้าส่งรวมใจ โชวห่วยไทยคู่สังคม” ครั้งที่ 15 ลดราคาสินค้าพร้อมกันทั้งประเทศสูงสุด 50% ระหว่างวันที่ 12-31 ส.ค.นี้ ร่วมฉลอง 100 ปีกระทรวงพาณิชย์ และช่วยลดภาระค่าครองชีพให้กับประชาชน
“พาณิชย์”จับมือผู้ผลิต ร้านค้าส่งค้าปลีก เตรียมจัดกิจกรรม “ค้าส่งรวมใจ โชวห่วยไทยคู่สังคม” ครั้งที่ 15 ลดราคาสินค้าพร้อมกันทั้งประเทศสูงสุด 50% ระหว่างวันที่ 12-31 ส.ค.นี้ ร่วมฉลอง 100 ปีกระทรวงพาณิชย์ และช่วยลดภาระค่าครองชีพให้กับประชาชน
นายวีรศักดิ์ หวังศุภกิจโกศล รัฐมนตรีช่วยว่าการกระทรวงพาณิชย์เปิดเผยว่า กรมพัฒนาธุรกิจการค้าได้ประชุมร่วมกับสมาคมการค้าส่ง-ปลีกไทย ชมรมทายาทห้างค้าปลีก-ค้าส่งแห่งประเทศไทย (YTS)กองทุนหมู่บ้านและชุมชนเมืองแห่งชาติ บริษัทผู้ผลิตสินค้า และห้างค้าส่งค้าปลีกท้องถิ่นรายใหญ่ของประเทศ โดยได้ร่วมวางแนวทางการจัดงานมหกรรมลดราคาสินค้าทั่วประเทศ ภายใต้ชื่อ “ค้าส่งรวมใจ โชวห่วยไทยคู่สังคม” ครั้งที่ 15 เพื่อลดราคาสินค้าครั้งใหญ่ ช่วยลดค่าครองชีพให้กับประชาชนที่ได้รับผลกระทบจากสถานการณ์การแพร่ระบาดของโควิด-19
ทั้งนี้ ผลการหารือในเบื้องต้น ผู้ผลิตสินค้าอุปโภคบริโภค ร้านค้าส่งค้าปลีก พร้อมให้ความร่วมมือในการปรับลดราคาสินค้า โดยกําหนดจัดในวันที่ 12-31 ส.ค.2563 ที่ร้านค้าส่งค้าปลีกที่เข้าร่วมโครงการทั่วประเทศ โดยจะลดราคาสูงสุดกว่า 50% ซึ่งถือเป็นการจัดงานที่พิเศษกว่าทุกปี เพราะปีนี้เป็นวาระครบรอบ 100 ปีกระทรวงพาณิชย์ด้วย
ขณะเดียวกัน การจัดกิจกรรมในปีนี้ ได้รับความร่วมมือจากกองทุนหมู่บ้านและชุมชนเมืองแห่งชาติ ซึ่งมีร้านในเครือข่ายกว่า 20,000 แห่ง พร้อมที่จะเข้าร่วมมหกรรมลดราคาสินค้าในครั้งนี้ด้วย ซึ่งจะช่วยเพิ่มโอกาสให้สินค้าคุณภาพดี ราคาถูก กระจายไปถึงมือประชาชนในพื้นที่ระดับตําบลและหมู่บ้าน สามารถลดค่าใช้จ่ายในชีวิตประจําวัน ตอกย้ําภาพลักษณ์ร้านค้าส่งค้าปลีกที่ยืนหยัดอยู่คู่ชุมชน
“กระทรวงพาณิชย์มุ่งหวังว่ากิจกรรมครั้งนี้ จะสามารถช่วยลดภาระค่าครองชีพให้กับประชาชนและผู้ที่มีรายได้น้อยอีกทั้งยังช่วยเหลือร้านค้าโชวห่วยขนาดเล็กทั่วประเทศ ให้ยืนหยัดทําธุรกิจได้และเป็นพระเอกของชุมชน และมีส่วนในการช่วยขับเคลื่อนเศรษฐกิจฐานราก”นายวีรศักดิ์กล่าว
รัฐบาลไทย-ข่าวทำเนียบรัฐบาล-ท่าอากาศยานสุวรรณภูมิสรุปรายงานการคัดกรองผู้โดยสาร ณ วันที่ 14 มี.ค.63 เวลา 08.00 น. - วันที่ 15 มี.ค 63 เวลา 08.00 น.
วันอาทิตย์ที่ 15 มีนาคม 2563
ท่าอากาศยานสุวรรณภูมิสรุปรายงานการคัดกรองผู้โดยสาร ณ วันที่ 14 มี.ค.63 เวลา 08.00 น. - วันที่ 15 มี.ค 63 เวลา 08.00 น.
ท่าอากาศยานสุวรรณภูมิสรุปรายงานการคัดกรองผู้โดยสารตามมาตรการป้องกันการแพร่ระบาดของเชื้อไวรัส (Covid – 19)  ข้อมูล ณ วันที่ 14 มี.ค.63 เวลา 08.00 น. - วันที่ 15 มี.ค 63 เวลา 08.00 น.
ท่าอากาศยานสุวรรณภูมิสรุปรายงานการคัดกรองผู้โดยสารตามมาตรการป้องกันการแพร่ระบาดของเชื้อไวรัส (Covid – 19)
ข้อมูล ณ วันที่ 14 มี.ค.63 เวลา 08.00 น. - วันที่ 15 มี.ค 63 เวลา 08.00 น.
**ขอให้ทุกท่านให้ความร่วมมือกับเจ้าหน้าที่การบิน และเจ้าหน้าที่กรมควบคุมโรค กระทรวงสาธารณสุขในการคัดกรองเพื่อป้องกันการแพร่ระบาด**
ศูนย์ปฏิบัติการภาวะฉุกเฉินท่าอากาศยานสุวรรณภูมิ EMERGENCY OPERATION CENTER : EOC (COVID - 19) ขอรายงานผลการสรุปจํานวนผู้โดยสารที่เดินทางผ่านเข้า - ออก ท่าอากาศยานสุวรรณภูมิ (ทสภ. )ประจําวันเสาร์ที่ 15 มีนาคม 2563 โดยมีรายละเอียดดังนี้ (
1. สรุปจํานวนเที่ยวบินทั้งสิ้น 697 เที่ยวบิน
1.1 เที่ยวบินระหว่างประเทศ จํานวน 465 เที่ยวบิน
- ขาออกจํานวน 234 เที่ยวบิน
- ขาเข้าจํานวน 231 เที่ยวบิน
1.2 เที่ยวบินภายในประเทศ จํานวน 232 เที่ยวบิน
- ขาออกจํานวน 116 เที่ยวบิน
- ขาเข้าจํานวน 116 เที่ยวบิน
2. สรุปจํานวนผู้โดยสารที่เดินทางผ่านเข้า – ออก ทสภ. มีจํานวนทั้งสิ้น 75,808 คน
2.1 ผู้โดยสารระหว่างประเทศจํานวน 52,987 คน
- ผู้โดยสารขาออกจํานวน 31,361 คน
- ผู้โดยสารขาเข้าจํานวน 21,626 คน
2.2 ผู้โดยสารภายในประเทศจํานวน 22,821 คน
- ผู้โดยสารขาออกจํานวน 10,145 คน
- ผู้โดยสารขาเข้าจํานวน 12,676 คน
ด่านควบคุมโรคติดต่อระหว่างประเทศ ทสภ. ได้ดําเนินการคัดกรองผู้โดยสารขาเข้าระหว่างประเทศ จํานวนทั้งสิ้น 21,626 คน พบผู้โดยสารเข้าเกณฑ์ PUI จํานวน 13 ราย แบ่งเป็นผู้โดยสารที่เป็นแรงงานไทยที่เดินทางมาจากประเทศเกาหลี ที่มีวีซ่าการเดินทางหมดอายุ (Overstay) จํานวน 1 ราย (จากยอด Overstay จํานวน 78 ราย)
ผู้โดยสารทั่วไปจํานวน 12 ราย สําหรับผู้โดยสารที่เข้าเกณฑ์ PUI ทั้ง 13 ราย ได้นําตัวส่งโรงพยาบาล โดยทั้งหมดอยู่ระหว่างรอผล Lab
ทั้งนี้ ด่านควบคุมโรคติดต่อระหว่างประเทศ ทสภ. ได้ดําเนินการคัดกรองผู้โดยสารขาออก จํานวนทั้งสิ้น 31,361 คน พบผู้โดยสารเข้าเกณฑ์ (PUI) จํานวน 1 ราย ส่งต่อโรงพยาบาล และพบผู้โดยสารมีไข้ จํานวน 1 ราย เก็บตัวอย่างส่งตรวจ รอผล Lab และเก็บตัวอย่างบุคลากรในท่าอากาศยานสุวรรณภูมิ จํานวน 8 ราย (ผล Lab Negative ทั้ง 8 ราย)
อนึ่ง ในวันที่ 14 มี.ค.63 มีเที่ยวบินที่มาจากประเทศเกาหลี จํานวน 3 เที่ยวบิน (สายการบินไทย 1 เที่ยวบิน KOREAN AIRLINES 2 เที่ยวบิน) มีจํานวนผู้โดยสารทั้งสิ้น 394 คน โดยเป็นผู้โดยสารคนไทยจํานวน 148 คน ซึ่งในจํานวนนี้มีผู้โดยสารที่เป็นแรงงานไทยที่เดินทางมาจากประเทศเกาหลี ที่มีวีซ่าการเดินทางหมดอายุ (Overstay) จํานวน 78 คน
***********************************
ฝ่ายกิจการพิเศษและมวลชนสัมพันธ์
โทรศัพท์ 0 2132 9031
โทรสาร 0 2132 9019
รัฐบาลไทย-ข่าวทำเนียบรัฐบาล-นายกรัฐมนตรีพร้อมรับฟังทุกความคิดเห็นจากผู้เชี่ยวชาญ ระบุรัฐบาลพยายามแก้ไขปัญหาสินค้าเกษตรเพื่อให้เกิดความยั่งยืน
วันพฤหัสบดีที่ 4 มกราคม 2561
นายกรัฐมนตรีพร้อมรับฟังทุกความคิดเห็นจากผู้เชี่ยวชาญ ระบุรัฐบาลพยายามแก้ไขปัญหาสินค้าเกษตรเพื่อให้เกิดความยั่งยืน
นายกรัฐมนตรีพร้อมรับฟังทุกความคิดเห็นจากผู้เชี่ยวชาญ ระบุรัฐบาลพยายามแก้ไขปัญหาสินค้าเกษตรเพื่อให้เกิดความยั่งยืน
วันนี้ (3 มกราคม 2561) เวลา 13.40 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณี หม่อมราชวงศ์ปรีดิยาธร เทวกุล เสนอให้รัฐบาลเชิญผู้เชี่ยวชาญเข้ามาแก้ไขปัญหาราคาสินค้าเกษตรตกต่ําว่า หม่อมราชวงศ์ปรีดิยาธร เทวกุล ทราบดี เพราะเคยทํางานร่วมกับรัฐบาลมาก่อน ซึ่งท่านยังไม่สามารถแก้ไขปัญหาได้ ขอให้ท่านเสนอผู้เชี่ยวชาญมาว่าเป็นใคร เพราะวันนี้รัฐบาลก็รวบรวมและรับฟังทุกความคิดเห็น ทั้งนี้ ผู้เชี่ยวชาญต้องเข้าใจบริบทของประเทศไทยว่าเป็นการเกษตรแบบไหน โดยรัฐบาลกําลังจะแก้ไขซึ่งปัญหาราคาสินค้าเกษตรเป็นปัญหาที่แก้ไขได้ไม่ง่าย รัฐบาลพยายามจะแก้ไขปัญหาเพื่อให้เกิดความยั่งยืน
---------------------------------------------
รัฐบาลไทย-ข่าวทำเนียบรัฐบาล-๒๘ กรกฏาคม วันเฉลิมพระชนมพรรษา พระบาทสมเด็จพระปรเมนทรรามาธิบดี ศรีสินทรมหาวชิราลงกรณ มหิศรภูมิพลราชวรางกูร กิติสิริสมบูรณอดุลยเดช สยามินทราธิเบศรราชวโรดม บรมนาถบพิตร พระวชิ
วันพุธที่ 29 กรกฎาคม 2563
๒๘ กรกฏาคม วันเฉลิมพระชนมพรรษา พระบาทสมเด็จพระปรเมนทรรามาธิบดี ศรีสินทรมหาวชิราลงกรณ มหิศรภูมิพลราชวรางกูร กิติสิริสมบูรณอดุลยเดช สยามินทราธิเบศรราชวโรดม บรมนาถบพิตร พระวชิ
"ทรงพระเจริญ"
ด้วยเกล้าด้วยกระหม่อมขอเดชะ
ข้าพระพุทธเจ้า ข้าราชการ พนักงานราชการ และลูกจ้าง
สังกัดกระทรวงกลาโหม
รัฐบาลไทย-ข่าวทำเนียบรัฐบาล-กระทรวงการพัฒนาสังคมและความมั่นคงของมนุษย์ชี้แจง ข้อเรียกร้องของเครือข่ายสลัม 4 ภาค
วันพุธที่ 8 พฤศจิกายน 2560
กระทรวงการพัฒนาสังคมและความมั่นคงของมนุษย์ชี้แจง ข้อเรียกร้องของเครือข่ายสลัม 4 ภาค
พม.ชี้แจงกรณีเครือข่ายสลัม 4 ภาคยื่นข้อเสนอสําหรับการแก้ปัญหาที่อยู่อาศัย ถึงเลขาธิการ UN เพื่อให้รัฐบาลไทยเคารพต่อสิทธิด้านที่อยู่อาศัยของผู้มีรายได้น้อย และให้มีมาตรการแก้ไขปัญหาที่อยู่อาศัยของผู้มีรายได้น้อยในประเทศไทยที่เป็นรูปธรรม
วันที่ 7 พ.ย.60 นายณรงค์ คงคํา รองปลัดกระทรวง ในฐานะโฆษกกระทรวง กระทรวงการพัฒนาสังคมและความมั่นคงของมนุษย์ ชี้แจงกรณีเครือข่ายสลัม 4 ภาค พร้อมด้วยภาคีเครือข่าย ยื่นข้อเสนอสําหรับการแก้ปัญหาที่อยู่อาศัย ถึงเลขาธิการองค์การสหประชาชาติ เพื่อให้รัฐบาลไทยเคารพต่อสิทธิด้านที่อยู่อาศัยของผู้มีรายได้น้อย และให้มีมาตรการแก้ไขปัญหาที่อยู่อาศัยของผู้มีรายได้น้อยในประเทศไทยที่เป็นรูปธรรม โดยมีข้อเรียกร้องให้รัฐบาลแก้ไขปัญหา ดังนี้ 1. นําที่ดินสาธารณต่างๆ ที่ไม่ได้มีการใช้ประโยชน์มาทําเป็นเป็นอยู่อาศัยของผู้มีรายได้น้อย 2. ทบทวนการไล่รื้อบ้านและที่ดินของผู้มีรายได้น้อย 3. ยกเลิกคําสั่งของ คสช.ที่มีผลกระทบต่อชุมชนและที่อยู่อาศัย 4. มีผู้มีรายได้น้อยส่วนหนึ่งไม่สามารถเข้าถึงโครงการบ้านมั่นคง
กระทรวงการพัฒนาสังคมและความมั่นคงของมนุษย์ (พม.) ขอชี้แจงต่อกรณีข้อเรียกร้องดังกล่าว ว่า รัฐบาลได้เห็นชอบแผนแม่บทการพัฒนาที่อยู่อาศัย 20 ปี เมื่อคราวประชุม ครม. วันที่ 12 ก.ย.60 โดยให้หน่วยงานที่เกี่ยวข้องนําแผนแม่บทดังกล่าวไปดําเนินการตามอํานาจหน้าที่ให้เกิดผลในทางปฏิบัติ และได้มีการแต่งตั้งคณะกรรมการนโยบายที่อยู่อาศัยแห่งชาติขึ้น โดยมีนายกรัฐมนตรี หรือรองนายกรัฐมนตรีที่ได้รับมอบหมาย เป็นประธานกรรมการ ซึ่ง พม. ในการประชุมได้เสนอให้มีการแต่งตั้งคณะอนุกรรมการภายใต้คณะกรรมการนโยบายที่อยู่อาศัยแห่งชาติ 3 คณะ เพื่อเป็นกลไกสําคัญในการขับเคลื่อนงานในระดับนโยบายเพื่อให้บรรลุเป้าหมายตามแผนแม่บทการพัฒนาที่อยู่อาศัย ซึ่งจะรวมเรื่องที่ดินข้อกฎหมายที่เกี่ยวข้อง
ในการแก้ไขปัญหาที่อยู่อาศัย พม. ได้มีการบรรจุแผนงาน งบประมาณ การดําเนินงานการพัฒนาที่อยู่อาศัยตามแนวทางโครงการบ้านมั่นคงไว้ ในปี 2561 พอช. จะเป็นหน่วยงานที่ได้รับมอบหมายให้ดําเนินโครงการบ้านมั่นคง มีเป้าหมายในการดําเนินงานแก้ไขปัญหาที่อยู่อาศัยชุมชนเมืองและชนบท ทั่วประเทศ รวม 6,710 ครัวเรือน โดยในการดําเนินงานใช้หลักการการดําเนินงานที่เน้นการมีส่วนร่วมขององค์กรชุมชน ประชาชนเป็นศูนย์กลาง การพัฒนาที่ไม่ทิ้งใครไว้ข้างหลัง ใช้แนวทางตามหลักปรัชญาของเศรษฐกิจพอเพียง เพื่อลดความเหลื่อมล้ําของสังคม และการสร้างโอกาสเข้าถึงบริการของรัฐ รวมถึงการบูรณการการทํางานในด้านต่าง ๆ ร่วมกับหน่วยงานที่เกี่ยวข้อง
-----------------------
รัฐบาลไทย-ข่าวทำเนียบรัฐบาล-รมว.วธ. เป็นประธานนำพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัส COVID-19 ณ วัดราชาธิวาสราชวรวิหาร
วันพฤหัสบดีที่ 14 พฤษภาคม 2563
รมว.วธ. เป็นประธานนําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัส COVID-19 ณ วัดราชาธิวาสราชวรวิหาร
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานนําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโคโรนา ๒๐๑๙ (COVID-19) ณ วัดราชาธิวาสราชวรวิหาร
วันที่ ๑๔ พฤษภาคม ๒๕๖๓ เวลา ๐๙.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม กราบสักการะพระธรรมกวี เจ้าอาวาสวัดราชาธิวาสราชวรวิหาร พร้อมทั้งเป็นประธานนําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโคโรนา ๒๐๑๙ (COVID-19) ประจําปีงบประมาณ ๒๕๖๓ เฉลิมพระเกียรติ โดยจัดตั้งโรงทานตามพระบัญชาสมเด็จพระสังฆราช แจกจ่ายอาหารให้กับประชาชนที่ได้รับผลกระทบจากปัญหาดังกล่าวจนไม่สามารถประกอบอาชีพได้นํากลับไปรับประทานที่บ้าน รวมทั้งมอบถุงยังชีพ เครื่องอุปโภค-บริโภค ให้แก่ผู้แทนครอบครัวที่ได้รับความเดือดร้อนจากผลกระทบการแพร่ระบาดของโรคติดเชื้อไวรัสโคโรนา ๒๐๑๙ (COVID-19) โดยมี นายสมเกียรติ์ ศรลัมพ์ ผู้ช่วยรัฐมนตรีประจํานายกรัฐมนตรี (ปฏิบัติงานกระทรวงวัฒนธรรม) นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นายพิกิฏ ศรีชนะ เลขานุการรัฐมนตรีว่าการกระทรวงวัฒนธรรม นางยุพา ทวีวัฒนะกิจบวร รองปลัดกระทรวงวัฒนธรรม นายสัมฤทธิ์ พงษ์วิรัตน์ ที่ปรึกษารัฐมนตรีว่าการกระทรวงวัฒนธรรม ผู้บริหารกระทรวงวัฒนธรรม ประธานสภาวัฒนธรรมกรุงเทพมหานคร และภาคีเครือข่ายด้านวัฒนธรรม เข้าร่วม ณ วัดราชาธิวาสราชวรวิหาร เขตดุสิต กรุงเทพฯ
รัฐบาลไทย-ข่าวทำเนียบรัฐบาล-เพิ่มเงิน เราเที่ยวด้วยกัน เฉพาะวันธรรมดา เป็นวันละ 900 บาท
วันจันทร์ที่ 27 กรกฎาคม 2563
เพิ่มเงิน เราเที่ยวด้วยกัน เฉพาะวันธรรมดา เป็นวันละ 900 บาท
วันจันทร์ที่ 27 กรกฎาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบให้ขยายวงเงินในโครงการ "เราเที่ยวด้วยกัน" ในส่วนของบัตรกํานัลอิเล็กทรอนิกส์ (E-Voucher) สําหรับผู้ที่เดินทางท่องเที่ยวและจองที่พักในวันธรรมดา โดยเพิ่มวงเงินจากเดิมวันละ 600 บาทต่อห้อง เป็นวันละ 900 บาทต่อห้อง สําหรับค่าอาหาร ค่าเข้าชมสถานที่ท่องเที่ยว ค่าใช้จ่ายซื้อสินค้าในร้านค้าโอทอปเพื่อสนับสนุนให้ผู้ประกอบการมีรายได้ ส่วนกรณีที่มีผู้ประกอบธุรกิจที่พักบางราย อาศัยโอกาสปรับราคาสูงขึ้นในช่วงนี้ รัฐบาลไม่ได้นิ่งนอนใจ โดยเตรียมเข้าไปตรวจสอบและหากพบว่ากระทําความผิดจริง จะถูกตัดสิทธิ์เข้าร่วมโครงการทันที
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ พร้อมผลักดันการปฏิรูปประเทศ เข็น 5 เรื่องให้เห็นผล 8 เดือนก่อนเลือกตั้ง ย้ำความสำเร็จอยู่ในกำมือทุกคน วอนทุกฝ่ายรู้จักบทบาทหน้าที่ เคารพกฎหมาย รักษาบรรยากาศบ้านเมืองให้สงบ
วันเสาร์ที่ 5 พฤษภาคม 2561
นายกฯ พร้อมผลักดันการปฏิรูปประเทศ เข็น 5 เรื่องให้เห็นผล 8 เดือนก่อนเลือกตั้ง ย้ําความสําเร็จอยู่ในกํามือทุกคน วอนทุกฝ่ายรู้จักบทบาทหน้าที่ เคารพกฎหมาย รักษาบรรยากาศบ้านเมืองให้สงบ
นายกฯ พร้อมผลักดันการปฏิรูปประเทศ เข็น 5 เรื่องให้เห็นผล 8 เดือนก่อนเลือกตั้ง ย้ําความสําเร็จอยู่ในกํามือทุกคน วอนทุกฝ่ายรู้จักบทบาทหน้าที่ เคารพกฎหมาย รักษาบรรยากาศบ้านเมืองให้สงบ
พลเอก ประยุทธ์ จันทร์โอชา นายกรัฐมนตรี กล่าวถึงการทํางานของคณะกรรมการขับเคลื่อนการปฏิรูปประเทศ ว่า พร้อมให้การสนับสนุนเพื่อความสําเร็จ โดยเฉพาะ 5 เรื่องเร่งด่วน (Quick Win) ที่จะดําเนินการให้เห็นผลภายใน 8 เดือนก่อนการเลือกตั้ง คือ 1. การปฏิรูประบบราชการและการอํานวยความสะดวก 2. การแก้ไขปัญหาปากท้องของประชาชน 3.การปราบปรามทุจริตคอร์รัปชัน 4.การสร้างการมีส่วนร่วมของประชาชน 5.การลดความเหลื่อมล้ําและสร้างความเป็นธรรมในสังคม
“นายกฯ ให้กําลังใจคณะทํางาน และขอให้เร่งรวบรวมข้อมูลเสนอขึ้นมา หากเรื่องใดที่เป็นประโยชน์และสามารถทําได้จริง จะพิจารณาให้ทําทันที โดยหลายเรื่องก็ได้ดําเนินการมาแล้วก่อนหน้านี้และทําอย่างต่อเนื่อง เช่น การลดขั้นตอนการให้บริการภาครัฐ การให้สิทธิทํากินในที่ดินของรัฐ โครงการลงทะเบียนเพื่อสวัสดิการแห่งรัฐ ฯลฯ”
นายกรัฐมนตรีย้ําว่า ไม่มีการปฏิรูปไหน ที่สามารถทําสําเร็จได้ในระยะสั้น เพราะมีปัจจัยหลายอย่างที่เกี่ยวข้อง เช่น วิธีคิดและค่านิยมของคนในสังคม หรือกฎระเบียบที่ยุ่งยาก เป็นต้น แต่จะต้องลงมือทําตั้งแต่วันนี้ดีกว่าไม่ทําอะไรเลย ทุกคนในสังคมมีส่วนสําคัญในการเปลี่ยนแปลงบ้านเมือง โดยต้องรู้จักบทบาทและทําหน้าที่ของตนเองให้ดีที่สุด เช่น การปฏิรูปตํารวจต้องเริ่มที่ทุกคนให้ความเคารพกฎหมาย หากพบการทุจริตก็ต้องร้องทุกข์กล่าวโทษ และปรับปรุงกฎหมายให้เป็นธรรมกับคนทุกกลุ่ม
การปฏิรูปสังคม โดยเฉพาะชีวิตความเป็นอยู่ของผู้มีรายได้น้อยก็จะต้องปลูกฝังให้ร่วมกันพัฒนาตนเอง พัฒนาอาชีพอย่างครบวงจรตั้งแต่การผลิตไปสู่การตลาด โดยนํานวัตกรรมและเทคโนโลยีไปประยุกต์ใช้ และรู้จักเลือกผู้แทนที่มีความรู้ความสามารถ มีคุณธรรม และเสียสละ เข้าไปทํางาน โดยไม่มองแต่เพียงความคุ้นเคยหรือใกล้ชิดเท่านั้น เพื่อนําไปสู่การปฏิรูปการเมืองที่พึงปรารถนา
“สําหรับการชุมนุมของกลุ่มคนอยากเลือกตั้ง เชื่อว่าไม่มีอะไรแตกต่างไปจากเดิม ที่ผ่านมาได้มีการพูดคุยทําความเข้าใจกันมาตลอด เพื่อไม่ให้เกิดผลกระทบกับประชาชน ถือเป็นสิทธิในการแสดงความคิดเห็น แต่ต้องไม่ทําให้สังคมเดือดร้อน วันนี้ประชาชนส่วนใหญ่อยากเห็นบ้านเมืองสงบ เพื่อก้าวไปสู่การเลือกตั้งตามเวลาที่กําหนดไว้ ทุกฝ่ายจึงควรตระหนักในเรื่องนี้”
.........................................
สํานักโฆษก
รัฐบาลไทย-ข่าวทำเนียบรัฐบาล-นายกฯ ชื่นชมศาลยุติธรรมนำเทคโนโลยีใช้พัฒนางาน เพิ่มความสะดวกแก่ประชาชน ชี้ 3 แนวทางปฏิรูประบบราชการ เพิ่มขีดความสามารถในการแข่งขันของประเทศ มุ่งสู่ไทยแลนด์ 4.0
วันอาทิตย์ที่ 4 มิถุนายน 2560
นายกฯ ชื่นชมศาลยุติธรรมนําเทคโนโลยีใช้พัฒนางาน เพิ่มความสะดวกแก่ประชาชน ชี้ 3 แนวทางปฏิรูประบบราชการ เพิ่มขีดความสามารถในการแข่งขันของประเทศ มุ่งสู่ไทยแลนด์ 4.0
“ท่านนายกฯ เน้นย้ําว่า หากทุกภาคส่วนคิดที่จะก้าวไปสู่สิ่งที่ดีกว่าด้วยการนําเทคโนโลยีหรือนวัตกรรมไปใช้ในการพัฒนางานหรือพัฒนาตนเองตามนโยบายไทยแลนด์ 4.0
วันนี้ (3 มิถุนายน 2560) พลเอก ประยุทธ์ จันทร์โอชา นายกรัฐมนตรี ชื่นชมความก้าวหน้าของศาลยุติธรรมโดยเฉพาะศาลแพ่งที่ได้นําระบบการยื่นและส่งคําคู่ความและเอกสารโดยสื่ออิเล็กทรอนิกส์ หรือ e-Filing ที่เปิดให้ทนายความสามารถยื่นฟ้องคดีผ่านระบบอิเล็กทรอนิกส์ตั้งแต่เดือน พ.ค.ที่ผ่านมา โดยเริ่มนําร่องใน 3 ศาล คือ ศาลแพ่ง ศาลแพ่งกรุงเทพใต้ และศาลแพ่งธนบุรี ครอบคลุมการยื่นฟ้องในคดีซื้อขาย เช่าทรัพย์ เช่าซื้อ จํานอง จํานํา กู้ยืมเงิน ค้ําประกัน และบัตรเครดิต
“ท่านนายกฯ เน้นย้ําว่า หากทุกภาคส่วนคิดที่จะก้าวไปสู่สิ่งที่ดีกว่าด้วยการนําเทคโนโลยีหรือนวัตกรรมไปใช้ในการพัฒนางานหรือพัฒนาตนเองตามนโยบายไทยแลนด์ 4.0 คนไทยก็จะมีคุณภาพชีวิตที่ดีขึ้น และประเทศจะหลุดพ้นจากกับดักรายได้ปานกลาง พร้อมทั้งสนับสนุนให้มีการขยายผลไปยังศาลอื่น ๆ เช่น ศาลแขวงทั่ว กทม. ศาลจังหวัดรอบ กทม. ศาลประจําภาค ให้แล้วเสร็จโดยเร็ว โดยประโยชน์ของ e-Filing คือ ช่วยลดค่าใช้จ่ายและประหยัดเวลาในการเดินทางไปศาล”
นอกจากนี้ นายกรัฐมนตรียังระบุว่าการปฏิรูประบบราชการในวันนี้มี 3 เรื่องสําคัญที่ต้องดําเนินการ คือ 1.การนําเอาเทคโนโลยีมาใช้ 2.การเชื่อมโยงข้อมูลทางราชการ 3.ข้าราชการต้องปรับตัวให้มีความคิดริเริ่มสร้างสรรค์มากขึ้น โดยเรื่องการเชื่อมโยงข้อมูลเพื่ออํานวยความสะดวกแก่ประชาชนนั้นรัฐบาลได้จัดทํา Digital Government Data รวบรวมข้อมูลประชาชนไว้ในฐานข้อมูลภาครัฐ เมื่อประชาชนไปติดต่อหน่วยราชการก็สามารถใช้บัตรประชาชนเพียงใบเดียว ไม่จําเป็นต้องนําสําเนาเอกสารติดตัวไปเป็นจํานวนมาก
“พ.ร.บ.อํานวยความสะดวกในการพิจารณาอนุญาตของทางราชการ พ.ศ.2558 เป็นกฎหมายสําคัญอีกตัวอย่างที่รัฐบาลต้องการลดภาระของประชาชน และเพิ่มขีดความสามารถในการแข่งขันของประเทศ เพราะเมื่อขั้นตอนต่าง ๆ สะดวกรวดเร็วขึ้น ก็จะเกิดความน่าสนใจในการประกอบธุรกิจ ช่วยดึงดูดนักลงทุนได้ สิ่งเหล่านี้เป็นความพยายามร่วมกันของทั้งภาครัฐและภาคเอกชนที่มีมาอย่างต่อเนื่อง ทําให้ขีดความสามารถในการแข่งขันของไทยดีขึ้นติดต่อกัน จนในปีนี้เลื่อนขึ้นมาอยู่ในอันดับที่ 27”
อย่างไรก็ตาม นายกรัฐมนตรีกล่าวด้วยว่า ไทยแลนด์ 4.0 ไม่ใช่เรื่องของนักธุรกิจหรือภาคอุตสาหกรรมและเทคโนโลยีเท่านั้น หากแต่เป็นเรื่องของคนไทยทุกคนที่จะลุกขึ้นมาปรับวิธีคิด เปลี่ยนพฤติกรรม ไม่ทําในสิ่งเดิม ๆ แต่คิดและทําสิ่งใหม่ ๆ ด้วยพื้นฐานของความรู้ ความคิดสร้างสรรค์ และนวัตกรรม เพื่อก้าวไปสู่ชีวิตที่ดีขึ้น
..................................................
รัฐบาลไทย-ข่าวทำเนียบรัฐบาล-เลขานุการ รมว.ยุติธรรม พร้อมคณะ ตรวจสอบคุณภาพอาหารของผู้ต้องขัง ภายในเรือนจำกลางคลองไผ่ จ.นครราชสีมา
วันจันทร์ที่ 13 มกราคม 2563
เลขานุการ รมว.ยุติธรรม พร้อมคณะ ตรวจสอบคุณภาพอาหารของผู้ต้องขัง ภายในเรือนจํากลางคลองไผ่ จ.นครราชสีมา
เลขานุการ รมว.ยุติธรรม พร้อมคณะ ตรวจสอบคุณภาพอาหารของผู้ต้องขัง ภายในเรือนจํากลางคลองไผ่ จ.นครราชสีมา
ในวันเสาร์ที่ ๑๑ มกราคม ๒๕๖๓ ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม พร้อมด้วยนายอายุตม์ สินธพพันธุ์ ผู้ตรวจราชการกระทรวงยุติธรรม และนายกิตติพัฒน์ เดชะพหุล รองอธิบดีกรมราชทัณฑ์ และผู้บัญชาการเรือนจําในเขตอําเภอสีคิ้ว ผู้อํานวยการสํานักงานยุติธรรมจังหวัดนครราชสีมา เข้าตรวจเยี่ยมเรือนจํากลางคลองไผ่ จังหวัดนครราชสีมา โดยได้เยี่ยมชมแดนสูทกรรม เพื่อตรวจชิมอาหารผู้ต้องขัง และตรวจสอบคุณภาพอาหารดิบ พบว่าเป็นไปตามคุณลักษณะ มีคุณภาพดี โรงจัดเลี้ยงผู้ต้องขังสะอาดถูกสุขลักษณะ โดยกําชับให้คณะกรรมการตรวจรับตรวจรับอาหารให้เป็นไปตามระเบียบของทางราชการ และชื่นชมเจ้าหน้าที่เรือนจํากลางคลองไผ่ ที่สามารถปฏิบัติหน้าที่ได้เป็นอย่างดี
ในการนี้ ได้ตรวจเยี่ยมการสูบน้ําโดยวิธีกาลักน้ําเพื่อใช้ในการเกษตรกรรมของทัณฑสถานเกษตรกรรมเขาพริกอีกด้วย
รัฐบาลไทย-ข่าวทำเนียบรัฐบาล-สธ.ชื่นชมความพร้อมทีมงานรพ.มหาราชนครราชสีมา ช่วยชีวิตนักวิ่งหัวใจหยุดเต้นเฉียบพลัน
วันอังคารที่ 17 กรกฎาคม 2561
สธ.ชื่นชมความพร้อมทีมงานรพ.มหาราชนครราชสีมา ช่วยชีวิตนักวิ่งหัวใจหยุดเต้นเฉียบพลัน
โฆษกกระทรวงสาธารณสุข ชื่นชมความพร้อมทีมงานโรงพยาบาลมหาราชนครราชสีมา มีแผนรองรับด้านการแพทย์ ดูแลนักวิ่งที่มาร่วมงานวิ่งการกุศลระดมทุนร่วมสร้างอาคารของโรงพยาบาล สามารถช่วยกู้ชีพนักวิ่งเส้นเลือดหัวใจตีบเฉียบพลัน ส่งผ่าตัดรักษาใส่ขดลวดขยายหลอดเลือดได้
โฆษกกระทรวงสาธารณสุข ชื่นชมความพร้อมทีมงานโรงพยาบาลมหาราชนครราชสีมา มีแผนรองรับด้านการแพทย์ ดูแลนักวิ่งที่มาร่วมงาน วิ่งการกุศลระดมทุนร่วมสร้างอาคารของโรงพยาบาล สามารถช่วยกู้ชีพนักวิ่งเส้นเลือดหัวใจตีบเฉียบพลัน ส่งผ่าตัดรักษาใส่ขดลวดขยายหลอดเลือดได้สําเร็จ
วันนี้ (17 กรกฎาคม 2561) นายแพทย์โอภาส การย์กวินพงศ์ รองปลัดกระทรวงสาธารณสุข และโฆษกกระทรวงสาธารณสุข ให้สัมภาษณ์เกี่ยวกับกรณีข่าวนักวิ่งมีอาการเส้นเลือดหัวใจตีบเฉียบพลัน ขณะร่วมงานวิ่ง109 MAHARAT RUN FOR LIFE "109ปี109ล้าน นักวิ่งหัวใจบุญ บนสนามวิ่งแห่งเกียรติยศ"สมทบทุนสร้างอาคารเฉลิมพระเกียรติ สมเด็จพระเทพรัตนราชสุดา ฯ สยามบรมราชกุมารี (ศูนย์อุบัติเหตุและฉุกเฉิน) รพ.มหาราช นครราชสีมาว่า กระทรวงสาธารณสุข รู้สึกชื่นชมทีมจัดงานงานวิ่งการกุศลของโรงพยาบาลมหาราชนครราชสีมา ซึ่งได้มีการดําเนินการร่วมกับภาคีเครือข่าย ตามแผนรองรับด้านการแพทย์ดูแลนักวิ่งที่มาร่วมงาน ทั้งรถพยาบาลระดับสูง 14 คัน รถจักรยานปั่นพร้อมวิทยุสื่อสาร29คัน เครื่องกระตุ้นหัวใจหรือเครื่องAEDจากภาคีรวม 34 เครื่อง จาก รพ.รัฐ รพ.เอกชนและมูลนิธิกู้ชีพในพื้นที่รวม34เครื่อง ทีมแพทย์อาสา ทีมเวชกรฉุกเฉิน นักศึกษาแพทย์ประมาณ300คน กระจายตามจุดต่าง ๆ ทุกระยะ1-2ก.ม. เปิดโรงพยาบาลสนาม ทําให้สามารถกู้ชีพนักวิ่งที่หัวใจหยุดเต้นจากเส้นเลือดหัวใจตีบเฉียบพลันได้อย่างรวดเร็ว และส่งผ่าตัดรักษาที่โรงพยาบาลมหาราชนครราชสีมา โดยใส่ขดลวดขยายหลอดเลือด3เส้นได้สําเร็จ อาการดีขึ้นตามลําดับ คาดว่ากลับบ้านได้ใน 1- 2 วัน
นายแพทย์โอภาสกล่าวต่อว่า ขอแนะนํานักวิ่งให้ตรวจสุขภาพประจําปี ประเมินความพร้อมร่างกายของตนเองว่า มีโรคประจําตัวเช่นโรคเกี่ยวกับกระดูกและข้อความดันโลหิตสูงเบาหวานหอบหืดโรคหัวใจโดยเฉพาะหัวใจขาดเลือดหัวใจเต้นผิดจังหวะและโรคกล้ามเนื้อหัวใจโตมีประวัติการเจ็บแน่นหน้าอกคล้ายโรคหัวใจหรือไม่ และรับการรักษาอย่างต่อเนื่อง รวมทั้งฝึกฝนวิ่งในระยะทาง ความเร็ว และเวลาในการวิ่งอย่างสม่ําเสมอเพื่อไม่เกิดการหักโหมเกินกําลังของร่างกาย ที่สําคัญในขณะวิ่ง ต้องสังเกตอาการของตนเอง หากมีอาการเจ็บแน่นหน้าอกใจสั่น หายใจเหนื่อยหอบ หน้ามืด วิงเวียน ขอให้หยุดวิ่ง และขอความช่วยเหลือจากทีมปฐมพยาบาลทันที
***********************************17 กรกฎาคม 2561